
[bookmark: _Hlk12617690]REKOMENDACIJA DĖL LIETUVOS PASIENIO MUITINĖS TARNYBOS PATIKRINIMŲ IR AUTOBUSŲ KONFISKAVIMO

             Lietuvos transporto saugos administracija (toliau – Administracija) išanalizavo išdėstytą probleminę situaciją dėl Lietuvos pasienio muitinės tarnybos patikrinimų ir atliekamų ikiteisminių tyrimų ir autobusų konfiskavimo nustačius pažeidimus dėl draudžiamų prekių gabenimo per valstybės sieną[footnoteRef:1]. Papildomos informacijos dėl tokių situacijų Administracija sulaukė bendradarbiaudama su Lietuvos Respublikos muitinės departamento Pažeidimų prevencijos skyriumi. [1: Jūsų 2019-03-12 rašto Nr. 15B-1540, 4 p.] 

             Pridėtame priede pateikta išsami situacijos analizė bei Administracijos rekomendacija.
             PRIDEDAMA. Rekomendacija (.docx), 1 lapas.




Administracijos direktorius                                                         		 Genius Lukošius

1. Dėl transporto priemonių konfiskavimo.
           Muitinės atstovai atkreipia dėmesį į tai, jog autobuso sulaikymo priemonė taikoma tuomet, kai yra įtariama, jog kontrabandinės prekės į autobusą negalėjo patekti be vairuotojo žinios (jei prekės aptinkamos autobuse įrengtose slėptuvėse ar pan.). Tais atvejais, kai kontrabandines prekes keleiviai vežasi su savimi, pasislėpę po daiktais / sėdynėmis, – autobusas nėra sulaikomas. Pateikiame praktinę situaciją, kai autobusas buvo konfiskuotas:          Autobuso vairuotojas  žodžiu deklaravo, kad negabena prekių, kurių kiekis yra didesnis už nustatytas įvežimo normas. Kilus įtarimui, buvo atliktas autobuso detalus tikrinimas. Paprašius atidaryti vieną daiktadėžę, vairuotojas atsakė, kad ji neatsidaro. Peršvietus rentgenu, nustatyta, kad daiktadėžėje vežamos nedeklaruotos prekės. Sulaikyta cigarečių, degtinė ir autobusas. Veika kvalifikuota pagal Lietuvos Respublikos administracinių nusižengimų kodekso (toliau – ANK) 208 str. 2 dalį. 
2. Dėl konfiskuotų transporto priemonių grąžinimo
          Užfiksavus pažeidimą LR Muitinės tarnybos atstovai vadovaujasi Sąjungos muitinės kodeksu bei ANK. Pagal teismų praktiką, ikiteisminio tyrimo metu sulaikyti autobusai yra kontrabandos gabenimo įkalčiai ir  negali būti grąžinami vežėjui tol, kol nėra priimtas teismo sprendimas.
3. Administracijos bei Muitinės tarnybos rekomendacijos
3.1. Vairuotojų švietimas
           Administracija vežėjams rekomenduoja tinkamai informuoti vairuotojus apie esamą tvarką, taikomas bausmes ir priemones. Visais atvejais Muitinės tarnybos atstovai vertina aplinkybes, kad keleiviai patys į ertmes gali paslėpti nedeklaruotas prekes. Autobuso sulaikymas reikalauja muitinės pareigūnų administracinių resursų, todėl be priežasties ir faktinių įrodymų, jog kontrabanda gabenama ne be vairuotojo žinios, tokia priemonė neturėtų būti taikoma.
3.2. Techninės priemonės
           Be vairuotojų švietimo, siūlome atkreipti dėmesį į geležinkelių transporte taikomą praktiką, kur siekiant užkirsti kelią galimiems kontrabandos atvejams yra paruošiama transporto priemonė: galimos kontrabandos slėptuvės ar kitos ertmės prekėms gabenti yra panaikinamos jas užsandarinant arba sunaikinant. 
3.3. Muitinės specialistų mokymai
Šiuo metu derinama ir galimybė Lietuvos Respublikos muitinės departamento ekspertams pasidalinti sukaupta patirtimi bei žiniomis su vežėjais, kuriems šie klausimai galėtų būti aktualūs. Informacija apie tai bus pateikta papildomai.

